Referat fra gruppe Utlån

Tilstede:   
**Fra Bibliotek-Systemer: Tore Morkemo  
Gruppeleder og referent: Stine Bye Aarnes, Bærum bibliotek**  
  
Anne-Mette Berg, Sør-Odal bibliotek  
Ingunn Geving, Porsgrunn bibliotek  
Leif Hansen, Porsgrunn bibliotek  
Olga Linkevitch, Harstad bibliotek  
Heidi Lorentzen, Fylkesbiblioteket i Akershus  
Inger Brenningstad Narmo, Ringsaker bibliotek  
Bjørn Risjord, Arendal bibliotek  
Kristin Sætre, Stord folkebibliotek

**Referat:**

Medlemmene presenterte seg.

Vi gikk igjennom nye ønsker i TkUtlån som ikke står i referatet fra møtet i Fagutvalget 3.4.14.

**Betaling med Bank-Axess** – Dette var en nyhet det siste året. Fungerer for gebyrbetaling for purringer. Problematikk: Hva gjøres når to bibliotek deler base? Det kan ordnes ifølge Tore, men kan bli uoversiktlig. Vi ønsker også at muligheten for nettbetaling skal gjelde for bokerstatninger.

**Bedre integrasjon mellom TkUtlån og eBokBib**, som f. eks å kunne se reserveringer av   
e-bøker i TKUtlån. Diskusjonen gjaldt også om det burde være tak på antall reserveringer i eBokBib. Det var litt uenighet om dette, men flertallet sa nei. Og hva med forventet lånetid, den kan lett bli misvisende, spesielt når ett eksemplar legges inn for å få lagt på reserveringene før biblioteket har tatt stilling til hvor mange eksemplarer som kjøpes inn.

**Under «Ekstra informasjon om lån»** ønskes både utskriftsmulighet, bildevisning og antall reserveringer.

Det var ønske om å kunne **skrive ut fullstendig låneliste** **på kvitteringsskriveren**. Slik det ernå kommer bare de nyeste fornyelser og lån med på utskriften.

**Krydderbilde i fjernlånsbestillingene** ønskes**.** Det ville gjøre det lettere å finne rett bok.

Ønske om å **purre og slette flere innlånsbestillinger samtidig**.

**Gamle reserveringer.** Vi ønsker en mulighet til å gi låner beskjed om vedkommende fortsatt er interessert i boka. Beskjed kan sendes på e-post hvor reserveringen lett kan slettes, samtidig bør låner få tips om den er ledig i andre utgaver (papir, e-bok, lydbok).

**Innlevering overalt.** Det varønske om en mulighet til å ta i mot alle bøker som blir levert inn fra alle bibliotek. Innleveringen må logges på dato, strekkode eller lignende så den kan søkes opp etterpå. Låner må få med kvittering.

**«Trekantproblematikken».** Det gjelderi detilfellene hvor låner bestiller innlån fra ett bibliotek, henter hos oss og leverer tilbake boka i et tredje bibliotek. Dette fungerer nå mellom Bibliofil og Mikromarc, men ikke for bøker fra BIBSYS. Risikoen er derfor fortsatt til stede for at vi purrer og sender regning på innlånsbøker som er levert i et annet bibliotek. Tore fortalte at det jobbes med en ny protokoll for fjernlån NCIP-protokollen som forventes i 2015. Den burde gi muligheter for å få dette til for andre system også.

**Bruke mobilen som utlånsautomat?** Trondheim stilte spørsmålet om dette er mulig. Og hva da med automaten? Kan Bibliofil gi beskjed til alarmportalen eller kan det være en alarmknapp ved utgangen? Det ble ikke skissert noen løsning på dette forslaget.

**Klassesettfunksjon.** Ønske fra FIA: Kan klassesett behandles som en depotbestilling, f. eks ved å lage en «falsk» depotbestilling slik at alt kan mottas under ett?

**Ny kolonne som forteller hva slags type lån det dreier seg om**, f. eks Studielån, Depotlån, Regning sendt, Innlån osv. I dag er disse bare skilt fra hverandre med fargekoder.   
Hvis det blir trangt om plassen med en ny kolonne, kan det være en mulighet å flytte hele venstrespalten med lånerinfo (adresse, tlf.nr., e-post, osv) til en ny toppspalte. Tore kommer med forslag. Dette var Trondheims ønske, som flere av oss syntes var en godt forslag.